43. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθμ. 4911/567 της 26 Ιαν.-3 Φεβρ.2009 (ΦΕΚ Β΄156) Διενέργεια έκτακτων τεχνικών ελέγχων οχημάτων από Κινητές Μονάδες Τεχνικού Ελέγχου Οχημάτων (ΚΜΤΕΟ). Έχοντας υπόψη: 1. Τις διατάξεις: α. Της παρ. 5 του άρθρου 18 του ν. 3446/2006 «Οργάνωση και λειτουργία αρχών ελέγχου κυκλοφορίας των οχημάτων – Ρυθμίσεις για τις επιβατικές μεταφορές και άλλες διατάξεις» (49Α΄). β. Του άρθρου 90 του «Κώδικα νομοθεσίας για την Κυβέρνηση και τα κυβερνητικά όργανα» όπως κωδικοποιήθηκε με το άρθρο πρώτο του π.δ. 63/2005 (98Α΄). 2. Το γεγονός ότι από την εφαρμογή της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: Άρθρο 1 Σκοπός – Πεδίο εφαρμογής Με την παρούσα απόφαση εξειδικεύεται το είδος και η διαδικασία διενέργειας των εκτάκτων τεχνικών ελέγχων που διενεργούνται από τις Κινητές Μονάδες Τεχνικού Ελέγχου Οχημάτων και καθορίζονται οι φορείς που δύνανται να διαθέτουν Κινητές Μονάδες Τεχνικού Ελέγχου Οχημάτων για τη διενέργεια των ελέγχων αυτών, καθώς και το προσωπικό που τις στελεχώνει.  Άρθρο 9 Έναρξη ισχύος Η παρούσα απόφαση ισχύει από την ημερομηνία δημοσίευσής της στην Εφημερίδα της Κυβερνήσεως. (Μετά τη σελ. 264,30878) Σελ. 264,30879 Τεύχος -Σελ.  Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) 21.Ε.λ.43 Άρθρο 2 Ορισμοί 1. «Κινητή Μονάδα Τεχνικού Ελέγχου Οχημάτων» (ΚΜΤΕΟ) είναι η μονάδα η οποία είναι ενσωματωμένη σε ή μεταφερόμενη με αυτοκίνητο ή ρυμουλκούμενο όχημα που διαθέτει μηχανολογικό και λοιπό εξοπλισμό κατάλληλο για τεχνικό έλεγχο όλων των κατηγοριών οχημάτων, εκτός από τα μηχανοκίνητα δίκυκλα. Με την ΚΜΤΕΟ δύνανται να διενεργούνται από εκπαιδευμένο προσωπικό έκτακτοι τεχνικοί έλεγχοι, στα πλαίσια των διατάξεων της παρ. 1 του άρθρου 46 και της παρ. 3 του άρθρου 86 του Κώδικα Οδικής Κυκλοφορίας που κυρώθηκε με το ν. 2696/1999 (57Α΄) και των διατάξεων του Κεφαλαίου Α΄ του ν. 3446/2006 (49Α΄).  2. «Οχήματα» είναι όλες οι κατηγορίες οχημάτων του Παραρτήματος Ι της υπ’ αριθμ. Φ2/64580/2288/99 απόφασης των Υπουργών Εθνικής Οικονομίας και Μεταφορών και Επικοινωνιών (1523Β΄), όπως ισχύει κάθε φορά. Άρθρο 3  Λειτουργία και στελέχωση των ΚΜΤΕΟ 1. Οι ΚΜΤΕΟ διενεργούν έκτακτους τεχνικούς ελέγχους σε ελληνικά και αλλοδαπά οχήματα που κυκλοφορούν στη χώρα, όλων των κατηγοριών εκτός από τα μηχανοκίνητα δίκυκλα. Η παραπομπή στις ΚΜΤΕΟ για τη διενέργεια έκτακτου τεχνικού ελέγχου γίνεται από τις Αστυνομικές Αρχές, από τα Μικτά Κλιμάκια Ελέγχου (ΜΚΕ), καθώς και από τις λοιπές αρχές ελέγχου του άρθρου 2 του ν. 3446/2006, σύμφωνα με τα οριζόμενα στις κείμενες διατάξεις. Οι ΚΜΤΕΟ μπορούν να διενεργούν τεχνικούς ελέγχους όλη τη διάρκεια του εικοσιτετραώρου και όλες τις ημέρες, συμπεριλαμβανομένων και των αργιών. 2. Οι ΚΜΤΕΟ ανήκουν κατά κυριότητα στο Υπουργείο Μεταφορών και Επικοινωνιών (ΥΜΕ) ή στις Νομαρχιακές Αυτοδιοικήσεις της χώρας ή έχουν διατεθεί για χρήση από το ΥΜΕ στις Νομαρχιακές Αυτοδιοικήσεις. 3. Οι ΚΜΤΕΟ στελεχώνονται από τρεις (3) τουλάχιστον υπαλλήλους, εκ των οποίων οι δύο (2) τουλάχιστον είναι υπάλληλοι του ΚΤΕΟ της οικείας Νομαρχιακής Αυτοδιοίκησης, κάτοχοι ισχύοντος πιστοποιητικού ελεγκτή και διενεργούν τον τεχνικό έλεγχο των οχημάτων. Ένας εκ των μελών της ΚΜΤΕΟ δύναται να είναι υπάλληλος του ΚΤΕΟ ή της Υπηρεσίας Μεταφορών και Επικοινωνιών της οικείας Νομαρχιακής Αυτοδιοίκησης, άλλου κλάδου, για την παροχή διοικητικής υποστήριξης. Ως επικεφαλής λογίζεται ο ιεραρχικά ανώτερος τεχνικός υπάλληλος και, εάν βρίσκονται στην ίδια βαθμίδα, ο αρχαιότερος σε αυτήν. Έκτακτοι έλεγχοι με ΚΜΤΕΟ μπορεί να διενεργούνται και από ΜΚΕ, υπό την προϋπόθεση ότι σε αυτά μετέχουν δύο (2) υπάλληλοι του ΚΤΕΟ, κάτοχοι ισχύοντος πιστοποιητικού ελεγκτή. Προκειμένου για τις ΚΜΤΕΟ που λειτουργεί το ίδιο το ΥΜΕ, η στελέχωση γίνεται από τρεις (3) τουλάχιστον υπαλλήλους εκ των οργάνων της περίπτωσης (ε) της παρ. 9 του άρθρου 3 του ν. 2052/1992 (94Α΄), όπως αυτή προστέθηκε με την παρ. 7(β) του άρθρου 8 του ν. 2366/ 1995 (256Α΄).  4. Με απόφαση του οικείου Νομάρχη, που εκδίδεται μετά από πρόταση των αρμοδίων Υπηρεσιών, καταρτίζεται ονομαστικός πίνακας με τους υπαλλήλους που στελεχώνουν τις ΚΜΤΕΟ. Ακολούθως, με απόφαση του προϊσταμένου του ΚΤΕΟ της οικείας Νομαρχιακής Αυτοδιοίκησης ή της Υπηρεσίας Μεταφορών και Επικοινωνιών, εφόσον το ΚΤΕΟ είναι Τμήμα αυτής, καθορίζονται το πρόγραμμα διενέργειας των ελέγχων από τις ΚΜΤΕΟ και οι υπάλληλοι που κάθε φορά τις στελεχώνουν, ή αποφασίζεται η διάθεση της ΚΜΤΕΟ σε ΜΚΕ. (Μετά τη σελ. 264,30874) Σελ. 264,30875 Τεύχος -Σελ.  Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) 21.Ε.λ.43 Στην περίπτωση των ΚΜΤΕΟ που λειτουργεί το ίδιο το ΥΜΕ, ο ονομαστικός πίνακας των υπαλλήλων που τις στελεχώνουν καταρτίζεται με απόφαση του Γενικού Γραμματέα του ΥΜΕ, ενώ το πρόγραμμα διενέργειας των ελέγχων και οι υπάλληλοι που στελεχώνουν κάθε φορά τις ΚΜΤΕΟ καθορίζονται από το Γενικό Διευθυντή Μεταφορών.  5. Για τη διενέργεια των έκτακτων τεχνικών ελέγχων από τις ΚΜΤΕΟ δεν καταβάλλεται τέλος. Άρθρο 4 Διενέργεια έκτακτου τεχνικού ελέγχου οχημάτων ταξινομημένων στη Χώρα μας σύμφωνα με το άρθρο 86, παρ. 3 του ΚΟΚ 1. Ο έκτακτος τεχνικός έλεγχος διενεργείται σε συγκεκριμένα συστήματα του οχήματος (ένα ή περισσότερα), με εφαρμογή των σημείων ελέγχου και των κριτηρίων καταλληλότητας του πίνακα του άρθρου 3 της υπ’ αριθμ. 44800/123/1985 απόφασης του Υφυπουργού Μεταφορών και Επικοινωνιών (781Β΄), όπως ισχύει κάθε φορά. Σε κάθε περίπτωση διενεργείται έλεγχος και στα σημεία 1100 (αριθμός πλαισίου) και 1200 (πινακίδες κυκλοφορίας) του παραπάνω πίνακα.  2. Μετά την ολοκλήρωση του έκτακτου ελέγχου εκδίδεται Έκθεση Έκτακτου Τεχνικού Ελέγχου (ΕΕΤΕ).  Η μορφή και οι προδιαγραφές της ΕΕΤΕ καθορίζονται με εγκύκλιο του Γενικού Γραμματέα του ΥΜΕ. Η ΕΕΤΕ υπογράφεται και σφραγίζεται από τον αρμόδιο υπάλληλο της ΚΜΤΕΟ. Υπογράφεται επίσης και από τον οδηγό του οχήματος. Το πρωτότυπο της ΕΕΤΕ παραδίδεται στον οδηγό του οχήματος, ένα αντίγραφο αποστέλλεται στην αρχή που παρέπεμψε το όχημα για έλεγχο και ένα φυλάσσεται στην ΚΜΤΕΟ. 3. Σε περίπτωση που όχημα με ισχύον Δελτίο Τεχνικού Ελέγχου (ΔΤΕ) και υποχρέωση για περιοδικό τεχνικό έλεγχο παραπέμπεται σε ΚΜΤΕΟ για έκτακτο τεχνικό έλεγχο, εφαρμόζονται τα εξής: α. Εάν δεν διαπιστωθούν ελλείψεις ή διαπιστωθούν δευτερεύουσες ελλείψεις ή οι ίδιες σοβαρές ελλείψεις που αναγράφονται στο ισχύον ΔΤΕ, τότε εκδίδεται ΕΕΤΕ στην οποία σημειώνονται τα αποτελέσματα του τεχνικού ελέγχου. Το ισχύον ΔΤΕ διατηρείται σε ισχύ.  β. Εάν διαπιστωθούν σοβαρές ελλείψεις, άλλες από τις τυχόν αναγραφόμενες στο ισχύον ΔΤΕ, τότε: i) ακυρώνεται το ισχύον ΔΤΕ, Σελ. 264,30876 Τεύχος -Σελ.  ii) αποκολλάται το ενδεικτικό σήμα εφόσον υπάρχει, iii) εκδίδεται ΕΕΤΕ στην οποία σημειώνονται τα αποτελέσματα του τεχνικού ελέγχου και αναγράφεται η υποχρέωση υποβολής του οχήματος σε πλήρη αρχικό έλεγχο μέσα σε 30 ημέρες, από σταθερό ΚΤΕΟ της επιλογής του, με την καταβολή του προβλεπόμενου τέλους. Αν η προθεσμία αυτή παρέλθει άπρακτη, τότε το όχημα θεωρείται εκπρόθεσμο και πλέον του ανωτέρω τέλους, υπόκειται στην καταβολή πρόσθετου ειδικού τέλους αρχικού ελέγχου.  γ. Εάν διαπιστωθούν επικίνδυνες ελλείψεις, τότε: i) αφαιρούνται τα στοιχεία κυκλοφορίας του οχήματος (άδεια κυκλοφορίας και πινακίδες),  ii) ακυρώνεται το ισχύον ΔΤΕ, iii) αποκολλάται το ενδεικτικό σήμα εφόσον υπάρχει, 21.Ε.λ.43 Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) iv) εκδίδεται ΕΕΤΕ στην οποία σημειώνονται τα αποτελέσματα του τεχνικού ελέγχου και αναγράφεται η υποχρέωση υποβολής του οχήματος σε πλήρη αρχικό έλεγχο, στο σταθερό δημόσιο ΚΤΕΟ όπου η ΚΜΤΕΟ παραδίδει τα στοιχεία κυκλοφορίας, με την καταβολή του προβλεπόμενου τέλους, χωρίς να τίθεται χρονική προθεσμία. Τα στοιχεία κυκλοφορίας του οχήματος που έχουν αφαιρεθεί παραδίδονται από την ΚΜΤΕΟ στο ΚΤΕΟ της οικείας Νομαρχιακής Αυτοδιοίκησης.  Προκειμένου για τις ΚΜΤΕΟ που λειτουργεί το ίδιο το ΥΜΕ, τα στοιχεία κυκλοφορίας που έχουν αφαιρεθεί αποστέλλονται σε σταθερό δημόσιο ΚΤΕΟ του νομού Αττικής που επιθυμεί ο ενδιαφερόμενος.  δ. Σε περίπτωση ελλείψεων για τις οποίες απαιτείται ενημέρωση της αρμόδιας για την ταξινόμηση του οχήματος Υπηρεσίας Μεταφορών και Επικοινωνιών της Νομαρχιακής Αυτοδιοίκησης και ενδεχομένως αποστολή των στοιχείων κυκλοφορίας του οχήματος, η σχετική διαδικασία διενεργείται από το σταθερό ΚΤΕΟ στο οποίο υπάγεται η ΚΜΤΕΟ και προκειμένου για τις ΚΜΤΕΟ που λειτουργεί το ίδιο το ΥΜΕ, από το σταθερό δημόσιο ΚΤΕΟ του νομού Αττικής που έχουν αποσταλεί τα αφαιρεθέντα στοιχεία κυκλοφορίας του οχήματος ή την ίδια την ΚΜΤΕΟ στην περίπτωση σοβαρών ελλείψεων.  4. Σε περίπτωση που όχημα χωρίς υποχρέωση για περιοδικό τεχνικό έλεγχο παραπέμπεται σε ΚΜΤΕΟ για έκτακτο τεχνικό έλεγχο, εφαρμόζονται τα εξής: α. Εάν δεν διαπιστωθούν ελλείψεις ή διαπιστωθούν δευτερεύουσες ελλείψεις, τότε εκδίδεται ΕΕΤΕ στην οποία σημειώνονται τα αποτελέσματα του τεχνικού ελέγχου.  β. Εάν διαπιστωθούν σοβαρές ελλείψεις, τότε εκδίδεται ΕΕΤΕ στην οποία σημειώνονται τα αποτελέσματα του τεχνικού ελέγχου και αναγράφεται η υποχρέωση για επανέλεγχο του οχήματος μέσα σε 30 ημέρες, από σταθερό ΚΤΕΟ της επιλογής του, με την καταβολή του προβλεπόμενου τέλους επανελέγχου περιοδικού τεχνικού ελέγχου. Αν η προθεσμία αυτή παρέλθει άπρακτη, τότε το όχημα θεωρείται εκπρόθεσμο και πλέον του ανωτέρω τέλους, υπόκειται στην καταβολή πρόσθετου ειδικού τέλους επανελέγχου περιοδικού τεχνικού ελέγχου. Εφόσον από τον επανέλεγχο του οχήματος διαπιστωθεί η αποκατάσταση των ελλείψεων, το σταθερό ΚΤΕΟ εκδίδει ΔΤΕ χωρίς ημερομηνία επόμενου ελέγχου. Δεν επικολλάται στο όχημα ενδεικτικό σήμα.  γ. Εάν διαπιστωθούν επικίνδυνες ελλείψεις, τότε: i) αφαιρούνται τα στοιχεία κυκλοφορίας του οχήματος (άδεια κυκλοφορίας και πινακίδες),  ii) εκδίδεται ΕΕΤΕ στην οποία σημειώνονται τα αποτελέσματα του τεχνικού ελέγχου και αναγράφεται η υποχρέωση για επανέλεγχο του οχήματος, με την καταβολή του προβλεπόμενου τέλους επανελέγχου περιοδικού τεχνικού ελέγχου, στο σταθερό δημόσιο ΚΤΕΟ όπου η ΚΜΤΕΟ παραδίδει τα στοιχεία κυκλοφορίας, χωρίς να τίθεται χρονική προθεσμία.  Τα στοιχεία κυκλοφορίας του οχήματος που έχουν αφαιρεθεί παραδίδονται από την ΚΜΤΕΟ στο ΚΤΕΟ της οικείας Νομαρχιακής Αυτοδιοίκησης.  Προκειμένου για τις ΚΜΤΕΟ που λειτουργεί το ίδιο το ΥΜΕ, τα στοιχεία κυκλοφορίας που έχουν αφαιρεθεί αποστέλλονται σε σταθερό δημόσιο ΚΤΕΟ του νομού Αττικής που επιθυμεί ο ενδιαφερόμενος.  Εφόσον από τον επανέλεγχο του οχήματος διαπιστωθεί η αποκατάσταση των επικίνδυνων ελλείψεων, το σταθερό δημόσιο ΚΤΕΟ εκδίδει ΔΤΕ χωρίς ημερομηνία επόμενου ελέγχου. Δεν επικολλάται στο όχημα ενδεικτικό σήμα.  δ. Σε περίπτωση ελλείψεων για τις οποίες απαιτείται ενημέρωση της αρμόδιας για την ταξινόμηση του οχήματος Υπηρεσίας Μεταφορών και Επικοινωνιών της Νομαρχιακής Αυτοδιοίκησης και ενδεχομένως αποστολή των στοιχείων κυκλοφορίας του οχήματος, η σχετική διαδικασία διενεργείται από το σταθερό ΚΤΕΟ στο οποίο υπάγεται η ΚΜΤΕΟ και προκειμένου για τις ΚΜΤΕΟ που λειτουργεί το ίδιο το ΥΜΕ, από το σταθερό δημόσιο ΚΤΕΟ του νομού Αττικής που έχουν αποσταλεί τα αφαιρεθέντα στοιχεία κυκλοφορίας του οχήματος ή την ίδια την ΚΜΤΕΟ στην περίπτωση σοβαρών ελλείψεων. 5. Οι ΚΜΤΕΟ δεν διενεργούν έκτακτο τεχνικό έλεγχο σε οχήματα υπόχρεα για περιοδικό τεχνικό έλεγχο που δεν είναι εφοδιασμένα με ισχύον ΔΤΕ. Στα οχήματα αυτά επιβάλλεται από τα αστυνομικά όργανα ακινητοποίηση, σύμφωνα με τις διατάξεις της παρ. 2 του άρθρου 5 του ν. 1350/1983 (55Α΄). Ο τεχνικός έλεγχος των υπόψη οχημάτων διενεργείται από τα σταθερά ΚΤΕΟ.  6. Σε περίπτωση που είτε ο οδηγός του οχήματος που ελέγχεται δεν φέρει μαζί του την άδεια κυκλοφορίας είτε δεν αποστέλλεται από το όργανο παραπομπής του οχήματος στην ΚΜΤΕΟ επικυρωμένο φωτοαντίγραφό της: α. Ο έκτακτος τεχνικός έλεγχος διενεργείται με βάση τα στοιχεία που αντλούνται από τη βάση του «Αρχείου Αδειών Κυκλοφορίας» του ΥΜΕ. (Μετά τη σελ. 264,30876) Σελ. 264,30877 Τεύχος -Σελ.  Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) 21.Ε.λ.43 β. Εάν για οποιονδήποτε λόγο αυτό δεν είναι εφικτό, ο έκτακτος τεχνικός έλεγχος διενεργείται στα σημεία που δεν περιέχονται στην άδεια κυκλοφορίας. Για τα αποτελέσματα του ελέγχου ενημερώνεται, από το σταθερό ΚΤΕΟ στο οποίο υπάγεται η ΚΜΤΕΟ, το αρμόδιο ΚΤΕΟ της περιοχής της έδρας του οχήματος, στο οποίο ο κάτοχος του οχήματος είναι υποχρεωμένος εντός δύο (2) εβδομάδων να προσκομίσει το όχημα μαζί με την άδεια κυκλοφορίας για πλήρη τεχνικό έλεγχο. Για τα αποτελέσματα του έκτακτου τεχνικού ελέγχου και την υποχρέωση αυτή, ο οδηγός λαμβάνει γνώση με την υπογραφή του στην ΕΕΤΕ. γ. Το αρμόδιο ΚΤΕΟ, μετά την παρέλευση των δύο εβδομάδων, εάν διαπιστώσει ότι το υπόψη όχημα δεν προσήλθε για τεχνικό έλεγχο, ενημερώνει την αρμόδια Υπηρεσία της Ελληνικής Αστυνομίας, προκειμένου να οδηγηθεί αυτό με συνοδεία οργάνου της για πλήρη τεχνικό έλεγχο. δ. Εάν κατά το δεύτερο έλεγχο ο κάτοχος δεν φέρει πάλι μαζί του την άδεια κυκλοφορίας του οχήματος, τότε αφαιρούνται οι κρατικές πινακίδες κυκλοφορίας και το ΔΤΕ μέχρι προσκόμισης της άδειας κυκλοφορίας και χορηγείται το προβλεπόμενο από την υπ’ αριθμ. 44800/123/1985 υπουργική απόφαση συνοδευτικό έγγραφο. Άρθρο 5 Διενέργεια έκτακτου τεχνικού ελέγχου οχημάτων ταξινομημένων σε άλλα Κράτη – Μέλη της Ευρωπαϊκής Ένωσης ή σε Τρίτες Χώρες σύμφωνα με το άρθρο 86, παρ. 3 του ΚΟΚ 1. Ο έκτακτος τεχνικός έλεγχος διενεργείται σε συγκεκριμένα συστήματα του οχήματος (ένα ή περισσότερα), με εφαρμογή των σημείων ελέγχου και των κριτηρίων καταλληλότητας του πίνακα του άρθρου 3 της υπ’ αριθμ. 44800/123/1985 απόφασης του Υφυπουργού Μεταφορών και Επικοινωνιών (781Β΄), όπως ισχύει κάθε φορά. Σε κάθε περίπτωση διενεργείται έλεγχος και στα σημεία 1100 (αριθμός πλαισίου) και 1200 (πινακίδες κυκλοφορίας) του παραπάνω πίνακα.  2. Μετά την ολοκλήρωση του έκτακτου ελέγχου εκδίδεται ΕΕΤΕ. Η ΕΕΤΕ υπογράφεται και σφραγίζεται από τον αρμόδιο υπάλληλο της ΚΜΤΕΟ. Υπογράφεται επίσης και από τον οδηγό του οχήματος. Το πρωτότυπο της ΕΕΤΕ παραδίδεται στον οδηγό του οχήματος, ένα αντίγραφο αποστέλλεται στην αρχή που παρέπεμψε το όχημα για έλεγχο και ένα φυλάσσεται στην ΚΜΤΕΟ. Σελ. 264,30878 Τεύχος -Σελ.  3. Σε περίπτωση που όχημα παραπέμπεται σε ΚΜΤΕΟ για έκτακτο τεχνικό έλεγχο, εφαρμόζονται τα εξής: α. Εάν δεν διαπιστωθούν ελλείψεις ή διαπιστωθούν δευτερεύουσες ελλείψεις, τότε εκδίδεται ΕΕΤΕ στην οποία σημειώνονται τα αποτελέσματα του τεχνικού ελέγχου.  β. Εάν διαπιστωθούν σοβαρές ελλείψεις, τότε εκδίδεται ΕΕΤΕ στην οποία σημειώνονται τα αποτελέσματα του τεχνικού ελέγχου και αναγράφεται η υποχρέωση για επανέλεγχο του οχήματος μέσα σε 30 ημέρες, από σταθερό ΚΤΕΟ της επιλογής του, με την καταβολή του προβλεπόμενου τέλους επανελέγχου εκουσίου τεχνικού ελέγχου.  Εφόσον από τον επανέλεγχο του οχήματος διαπιστωθεί η αποκατάσταση των ελλείψεων, το σταθερό ΚΤΕΟ εκδίδει το προβλεπόμενο στην υπ’ αριθμ. Φ1/55671/6474/2006 (1661 Β΄) υπουργική απόφαση πρακτικό Εκούσιου Τεχνικού Ελέγχου (ΠΕΤΕ).  21.Ε.λ.43 Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) γ. Εάν διαπιστωθούν επικίνδυνες ελλείψεις, τότε: i) αφαιρούνται τα στοιχεία κυκλοφορίας του οχήματος (άδεια κυκλοφορίας και πινακίδες),  ii) εκδίδεται ΕΕΤΕ στην οποία σημειώνονται τα αποτελέσματα του τεχνικού ελέγχου και αναγράφεται η υποχρέωση για επανέλεγχο του οχήματος, με την καταβολή του προβλεπόμενου τέλους επανελέγχου εκουσίου τεχνικού ελέγχου, στο σταθερό δημόσιο ΚΤΕΟ όπου η ΚΜΤΕΟ παραδίδει τα στοιχεία κυκλοφορίας, χωρίς να τίθεται χρονική προθεσμία.  Τα στοιχεία κυκλοφορίας του οχήματος που έχουν αφαιρεθεί παραδίδονται από την ΚΜΤΕΟ στο ΚΤΕΟ της οικείας Νομαρχιακής Αυτοδιοίκησης.  Προκειμένου για τις ΚΜΤΕΟ που λειτουργεί το ίδιο το ΥΜΕ, τα στοιχεία κυκλοφορίας που έχουν αφαιρεθεί αποστέλλονται σε σταθερό δημόσιο ΚΤΕΟ του νομού Αττικής που επιθυμεί ο ενδιαφερόμενος.  Εφόσον από τον επανέλεγχο του οχήματος διαπιστωθεί η αποκατάσταση των επικίνδυνων ελλείψεων, το σταθερό δημόσιο ΚΤΕΟ εκδίδει ΠΕΤΕ.  Αντίγραφο της ΕΕΤΕ αποστέλλεται σε όλα τα Τελωνεία και τις Λιμενικές Αρχές εισόδου – εξόδου της χώρας για ενημέρωσή τους. Η σχετική διαδικασία διενεργείται από το σταθερό ΚΤΕΟ στο οποίο υπάγεται η ΚΜΤΕΟ και προκειμένου για τις ΚΜΤΕΟ που λειτουργεί το ίδιο το ΥΜΕ, από το σταθερό δημόσιο ΚΤΕΟ του νομού Αττικής που έχουν αποσταλεί τα αφαιρεθέντα στοιχεία κυκλοφορίας του οχήματος.  Σε περίπτωση που οι επικίνδυνες ελλείψεις αφορούν στα σημεία 1100 και 1200 (αριθμός πλαισίου και πινακίδες κυκλοφορίας), τα αφαιρεθέντα στοιχεία κυκλοφορίας αποστέλλονται με συστημένη επιστολή στην πρεσβεία ή την προξενική αρχή του Κράτους ταξινόμησης του οχήματος που εδρεύει στη χώρα μας, εκτός αν άλλως ορίζεται από την αρχή που παρέπεμψε το όχημα για έκτακτο τεχνικό έλεγχο. Η σχετική διαδικασία διενεργείται από το σταθερό ΚΤΕΟ στο οποίο υπάγεται η ΚΜΤΕΟ και προκειμένου για τις ΚΜΤΕΟ που λειτουργεί το ίδιο το ΥΜΕ, από το σταθερό δημόσιο ΚΤΕΟ του νομού Αττικής που έχουν αποσταλεί τα αφαιρεθέντα στοιχεία κυκλοφορίας του οχήματος.  4. Σε περίπτωση που είτε ο οδηγός του οχήματος που ελέγχεται δεν φέρει μαζί του την άδεια κυκλοφορίας είτε δεν αποστέλλεται από το όργανο παραπομπής του οχήματος στην ΚΜΤΕΟ επικυρωμένο φωτοαντίγραφό της, ο έκτακτος τεχνικός έλεγχος διενεργείται στα σημεία που δεν περιέχονται στην άδεια κυκλοφορίας. Άρθρο 6  Διενέργεια έκτακτου τεχνικού ελέγχου οχημάτων σύμφωνα με το άρθρο 46, παρ. 1 του ΚΟΚ Οι ΚΜΤΕΟ δύνανται να διενεργούν έκτακτο τεχνικό έλεγχο σε περίπτωση παραπομπής οχημάτων από Αστυνομικές Αρχές σύμφωνα με το άρθρο 46, παρ. 1 του ΚΟΚ και ειδικότερα των παρ. 2 του άρθρου 2 και 7 του άρθρου 3 της υπ’ αριθμ. 30870/1983 (603Β΄) κοινής υπουργικής απόφασης, όπως ισχύουν. Ειδικά για την εφαρμογή της παραγράφου 7 του άρθρου 3 της ανωτέρω κοινής υπουργικής απόφασης, οι ΚΜΤΕΟ μετά τη διενέργεια του έκτακτου ελέγχου εκδίδουν το προβλεπόμενο στην υπόψη διάταξη σημείωμα. Άρθρο 7 Διενέργεια έκτακτου τεχνικού ελέγχου οχημάτων σύμφωνα με την υπ’ αριθμ. Φ2/55009/4626/00/2002 (1028Β΄) κοινή υπουργική απόφαση 1. Σε περίπτωση που όχημα παραπέμπεται από ΜΚΕ σε ΚΜΤΕΟ για έκτακτο τεχνικό έλεγχο σύμφωνα με την παρ. 2 του άρθρου 5 της υπ’ αριθμ. Φ2/55009/4626/00/2002 (1028Β΄) κοινής υπουργικής απόφασης, εφαρμόζονται, κατά περίπτωση, τα οριζόμενα στα άρθρα 4 και 5 της παρούσας. 2. Οι ΚΜΤΕΟ μπορούν, κατά την κρίση τους και εφόσον τούτο είναι εφικτό, να χορηγούν την προβλεπόμενη στο άρθρο 8 της ανωτέρω απόφασης βεβαίωση για τη σωστή λειτουργία συστημάτων του οχήματος, στο οποίο έγινε αφαίρεση των στοιχείων κυκλοφορίας από ΜΚΕ. Άρθρο 8 Διενέργεια έκτακτου τεχνικού ελέγχου οχημάτων για διαπίστωση υπέρβασης των επιτρεπόμενων φορτίσεων Οι ΚΜΤΕΟ δύνανται να διενεργούν ζύγιση, ολική ή κατ’ άξονα, οχημάτων που παραπέμπονται για το σκοπό αυτό από τις αναφερόμενες στην παρ. 1 του άρθρου 3 της παρούσας αρχές. Τα αποτελέσματα των μετρήσεων καταγράφονται σε βεβαίωση που εκδίδεται από την ΚΜΤΕΟ.